नेशनल डेस्क/अमरोहा: अपनी कार्यप्रणाली को लेकर बदनाम यूपी पुलिस का दीवाली पर एक बेहद ही मानवीय चेहरा सामने आया है, जब यूपी के अमरोहा में पुलिस वालों ने दिवाली पर दीये बेच रहे गरीब बच्चों की मदद कर लाखों लोगों का दिल जीत लिया। उनकी एक फोटो सोशल मीडिया पर काफी तेजी से वायरल हो रही है। इस तस्वीर में दो छोटे-छोटे बच्चे बैठ कर मिट्टी के दीये बेचते हुए दिखाई दे रहे हैं वहीं उनके सामने पुलिस वाले खड़े हुए दिखाई दे रहे हैं। दरअसल इस घटना को एक फेसबुक यूजर ने अपनी बॉल पर शेयर किया था। जिसके बाद से लोग पुलिसवालों की तारीफ कर रहे हैं। सबसे पहले भास्कर डॉट कॉम ने ही इस खबर को पब्लिश किया था, जिस पर अकेले फेसबुक पर एक दिन में एक लाख से ज्यादा लाइक, 11 हजार शेयर और करीब 3 हजार कमेंट मिल चुके हैं, जिनमें लोग पुलिसवालों को सैल्यूट कर रहे हैं।